钦定古今图书集成/明伦汇编/交谊典/第074卷 > 《别唐十五诫因寄礼部贾侍郎》杜甫
## 钦定古今图书集成/明伦汇编/交谊典/第074卷 > 《别唐十五诫因寄礼部贾侍郎》杜甫

九载一相逢，百年能几何？复为万里别，送子山之阿。
白鹤久同林，潜鱼本同河。未知栖集期，衰老强高歌。
歌罢两凄恻，六龙勿蹉跎。相视发皓白，况难驻羲和。
胡星坠燕地，汉将仍横戈。萧条四海内，人少豺虎多。
少人慎莫投，多虎信所过。饯有易子食，兽犹畏虞罗。
子负经济才，天门郁嵯峨。飘飘适东周，来往若崩波。
南宫吾故人，白马金盘陀。雄笔映千古，见贤心靡他。
念子善师事，岁寒守旧柯。为吾谢贾公，病肺卧江沱。